  Туспуктэм: t.me/yaroslav_semenov Наталия Сильвестрова Удмуртиын 17-тӥ коньывуонэ тӧллэсь секундскын 22 метрозь пельтэмзэ пусйизы. Со йырин 11 писпу сюрес вылэ пограз, кык машина сӧриськыны сюризы, озьы ик 13 писпуос каръёсын но гуртъёсын усизы, адямиос вӧсь ӧз луэ. Со сярысь Россиысь МЧС-лэн элькунъя валтӥсь управлениезлэн пресс-службаез телеграм-каналаз ивортӥз. Кужмо тӧл сэрен электротыл сётон езъёс чигылӥзы, куд-ог гуртъёс тылтэк кылизы. Ляб юнматэм конструкциос но усьылӥзы. Шаркан ёросысь Быгыпочинкаын пуктӥськись корказьысь профилированный лист 12 аресъем нылаш вылэ усиз. Пиналлэн пыдыз вӧсь луиз, солы эм юрттэт сётӥзы. Тодэ вайытом, кужмо тӧл 18-тӥ коньывуонэ но возиськоз, секундскын 21 метрозь пельтоз. Адямиосты кыре нимысьтыз кулэлыктэк потамлэсь, машинаен ветлэмлэсь возиськыны косо. Тегъёс: куазь МЧС Удмуртия  